Source: https://www.zlatemoravce.eu/vseobecne-zavazne-nariadenie-mesta-zlate-moravce-o-poskytovani-jednorazovej-davky-v-hmotnej-nudzi-socialnej-pozicky-a-spolocneho-stravovania-ucinne-o/mid/299425/.html
Timestamp: 2019-01-20 18:51:10+00:00
Document Index: 13818037

Matched Legal Cases: ['§ 6', '§ 16', '§ 39', '§ 24', '§ 10', '§ 3', '§ 15', '§ 39', '§ 16', '§ 11', '§13', '§ 3', '§ 3', '§ 3', '§ 4', '§ 5']

Schválené: 12.2.2004
Vyhlásené: 13.2.2004
Účinnosť: 1.3.2004
o poskytovaní jednorazovej dávky v hmotnej núdzi, sociálnej pôžičky a spoločného stravovania
Mestské zastupiteľstvo v Zlatých Moravciach v zmysle § 6 a 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov v nadväznosti na § 16 ods. 2 a § 39 ods. 1 písm. a) zákona č. 195/1998 Z. z. o sociálnej pomoci v znení neskorších predpisov a § 24 ods. 1 písm. a) bodu 10 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov
všeobecne záväzného nariadenia mesta Zlaté Moravce č. 2/2004 o poskytovaní jednorazovej dávky v hmotnej núdzi, sociálnej pôžičky a spoločného stravovania.
Toto všeobecne záväzné nariadenie mesta (ďalej len VZN) upravuje pôsobnosť mesta Zlaté Moravce, ktoré rozhoduje o:
podmienkach poskytovania jednorazovej dávky v hmotnej núdzi, sociálnej pôžičky a spoločného stravovania (ďalej len „dávka“)
o výške dávky
o povinnosti občana vrátiť dávku alebo jej časť vyplatenú neprávom alebo vo vyššej sume, ako patrila
vykonávaní kontrolnej činnosti
Dávka je jednou z foriem riešenia hmotnej núdze občana a je upravená ustanovením § 10 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov (ďalej len zákon).
Hmotná núdza je stav, keď príjem občana a fyzických osôb, ktoré sa s občanom spoločne posudzujú nedosahuje životné minimum ustanovené osobitným predpisom ( zákon 601/2003 Z. z. § 3,4 o životnom minime a o zmene a doplnení niektorých zákonov).
Jednorazovú dávku v hmotnej núdzi podľa § 15 zákona č. 599/2003 Z. z. a sociálnu pôžičku podľa § 39 ods. 1 písm. a) zákona č. 195/1998 Z. z. možno poskytnúť občanovi, ktorý sa ocitol v hmotnej núdzi, t.j. kedy príjem občana a fyzických osôb, ktoré sa s občanom spoločne posudzujú, nedosahuje životné minimum a občan a fyzické osoby, ktoré sa s občanom spoločne posudzujú, si príjem nemôžu zabezpečiť alebo zvýšiť vlastným pričinením.
Dávku na spoločné stravovanie podľa § 16 ods. 2 zákona č. 195/1998 Z. z. možno poskytnúť občanovi, ktorý sa ocitol v hmotnej núdzi, t.j. kedy príjem občana nedosahuje životné minimum a občan si príjem nemôže zabezpečiť alebo zvýšiť vlastným pričinením.
Dávku možno poskytnúť do výšky preukázaných skutočných nákladov.
Dávku je možné poskytnúť na úhradu mimoriadnych výdavkov.
Poskytovanie dávky a príspevkov a poskytovanie jednorazovej dávky v hmotnej núdzi sa navzájom nevylučuje.
Dávku možno poskytnúť len v prípade vyrovnaných záväzkov voči mestu.
Dávky pre rodiny s nezaopatrenými deťmi, pre nezaopatrené dieťa
a pre jednotlivca
Za mimoriadne výdavky na účely poskytovania dávky sa považujú výdavky spojené:
so záujmovou činnosťou dieťaťa, s vybavením dieťaťa do detského tábora, do školy v prírode, na lyžiarsky výcvikový kurz
na kúpeľnú liečbu dieťaťa a rodiča (okrem cestovných výdavkov)
s kúpou vybavenia do školy pre nezaopatrené dieťa do dovŕšenia 16 rokov veku
s kúpou nevyhnutného ošatenia pre nezaopatrené deti navštevujúce MŠ a ZŠ
do vybavenia dávky a príspevkov pri návrate z výkonu trestu
Spoločné stravovanie sa poskytuje občanom, ktorí si uplatnili nárok na zabezpečenie základných životných podmienok v rozsahu jednej polievky denne (okrem sobôt, nedieľ a sviatkov).
Dávka vo forme jednej polievky denne sa poskytuje spoločensky neprispôsobivým občanom, ktorí poberajú dávku a príspevky v hmotnej núdzi podľa § 11 a §13 zákona 599/2003 Z. z.
Sociálnu pôžičku možno poskytnúť občanovi, ktorému sa poskytuje dávka v hmotnej núdzi na úhradu výdavkov na kúpu základného vybavenia domácnosti ( vykurovacie teleso, sporák, chladnička, práčka, ak nie sú súčasťou vybavenia bytového domu).
O výške dávky rozhoduje primátorka mesta s prihliadnutím na objem finančných prostriedkov určených na poskytovanie sociálnej pomoci v rozpočte mesta schválených mestským zastupiteľstvom.
Maximálna hranica poskytnutej dávky podľa VZN č. 2/2004 je:
podľa § 3 písm. a) je do 2.000,-Sk
podľa § 3 písm. b) je do 1.500,-Sk
podľa § 3 písm. c), d), e) je do 1.000,-Sk
podľa § 4 ods. 2 v sume 20,-Sk za jednu polievku
podľa § 5 ods. 1 je do 10.000,-Sk
a) útvar hlavného kontrolóra
b) komisia sociálno-zdravotná
c) vedúca oddelenia pre ľudské zdroje Mestského úradu v Zlatých Moravciach
Dňom účinnosti tohto VZN sa ruší VZN mesta Zlaté Moravce č. 2/1999 o poskytovaní sociálnej pomoci v znení dodatku č. 1 a 2 zo dňa 07.07.1999 v plnom rozsahu.
Mestské zastupiteľstvo v Zlatých Moravciach sa uznieslo na vydaní tohto VZN č. 2/2004 o poskytovaní jednorazovej dávky v hmotnej núdzi, sociálnej pôžičky a spoločného stravovania dňa 12. 02. 2004 a toto VZN nadobúda účinnosť 15-tym dňom od vyvesenia na úradnej tabuli MsÚ v Zlatých Moravciach, t.j. 01. 03. 2004.